अमृतसर, (PNL) : कांग्रेसी पार्षद गुरदीप पहलवान की हत्या करने वाले दो गैंगस्टर्स को पुलिस ने मार गरिया है। गैंगस्टर मस्ती और रिंका को पंजाब पुलिस ने नहीं बल्कि गाजियाबाद पुलिस ने ढेर किया है। उन्होंने एनकाउंटर के बाद पंजाब पुलिस को सूचना दे दी है। दोनों के एनकाउंटर की अमृतसर पुलिस ने पुष्टि की है। बता दें कि घल्लूघारा दिवस के मद्देनजर शहर में पुलिस हाई अलर्ट पर था और घटना वाले दिन राज्य के DGP सुरेश अरोड़ा खुद अमृतसर में मौजूद थे। इतना ही नहीं शहर में रैपिड ऐक्शन फोर्स और आईटीबीपी की कई कंपनियां भी तैनात थी. इसके बावजूद बदमाश खुलेआम पार्षद दीपा की आसानी से हत्या करके फरार हो गए थे। उसके बाद इन्हीं बदमाशों ने गुरु बाजार से सात करोड़ रुपए के गहने लूट लिए थे।